Սակայն կ՚արժէ խորհիլ, որ ոչ թափանցիկ բոլոր վարչութիւններու մէջ նախընտրելի յատկութիւն մըն է հեղինակութենէ զուրկ ըլլալը։ Իբրեւ օրինակ կրնանք դիտել պոլսահայ հասարակութեան խնամակալներու, հոգաբարձուներու կամ թաղականներու կազմերը։ Պիտի տեսնենք որ անոնցմէ իւրաքանչիւրին մէջ կը գործէ հեղինակութիւն ունեցող անձնաւորութիւն մը, որ շրջապատուած է հեղինակութիւն չունեցող նոյնիսկ անհատականութիւն չունեցող անձերէ բաղկացած կազմով մը։